
DIN PARTEA EDITURII 


Suntem tare bucuroşi că putem publica aceste minunate «Poe¬ 
me din închisori ». Ele ne vin din rădăcini , din acea de a patra 
dimensiune a neamului, de undeva din adâncuri şi de dedesubt, 
din esenţele tăcerii şi din acea muţenie ţipătoare la cer, care 
s’a lăsat peste drama celei mai româneşti şi mai creştine generaţii, 
în lupta cu satanismul marxist şi ateismul materialist. 

Mulţămită dragostei şi integrităţii a doi tineri, Nicu Dima şi 
Octavian Sigarto, care s’au refugiat în Vest, am ajuns în contact 
cu măreţiile şi răvăşirile acestor poeme ce definesc nu numai un 
fragment de istorie românească, ci şi lupta ce se dă pe întreaga 
planetă, între bine şi rău. 

Pe autorii acestor poeme îi ştim sau îi bănuim. Le sărutăm 
fruntea şi le luăm lacrimile pe obrajii noştri, ca să ne ardă şi să 
ne mustre. Oricând îşi vor putea lua poemele acasă. Sunt ale lor, 
ale suferinţelor lor de infern. Poeţilor cărora «li s’a pus lut în 
gură», ca să nu mai strige, le sărutăm crucea şi le cinstim sensul 
jertfei în care s’au împlinit. 

Ni s’a părut cu atât mai valoros acest volum, cu cât unele 
poeme anunţă marea prăbuşire , «rămănarea codrilor fără haidu¬ 
ci », răvăşirile şi lepădările. Profund legaţi în frăţietate, noi 

vedem chiar în răsvrătul închisorilor, intensitatea înjurăturii 
româneşti, de care, Nae lonescu spunea că Dumnezeu ascultă cu 
mare atenţie şi dragoste: 

ccSi după cât am pătimit în viaţă, 

Nou Lucifer, călcând peste porunci , 

Cu spadele de foc şi cu arhangheli , 

In iad nu vei putea să mai m’arunci... 

M’auzi? 

In iad nu vei putea să mai m’arunci !!!...» 

Acestui strigăt de desnădejde al sufletului românesc din 
Aiuduri, i-au urmat cumplite deslegări şi lepădări, cutremurătoare 
sinucideri sufleteşti, ca rezultat al unor chinuri duse dincolo de 
orice limită a îndurării omeneşti. «Nu se găsesc în toate limbile 
pământului termeni pentru exprimarea acestei demenţe colec¬ 
tive, în care personalitatea omului s’a întors pe dos, devenind din 
sfânt, demon şi criminal». 

Noi, totuşi, din dragostea inimii care vede, ne permitem să 
afirmăm, sus şi tare, că dincolo de răsvrătiri şi prăbuşiri, stă voia 
lui Dumnezeu. N’am cetit-o şi răsvedit-o noi bine, în cumplitele 
noastre neputinţe. Dumnezeu n’a fost absent în aceste crime faţă 
de spiritul şi libertatea umană. El a avut nevoie de jertfă din 
partea noastră. Dar metodele noi, pavloviene şi zombice, venite în 
parte din Vest, ne-au surprins nepregătiţi, ne-au răşluit tocmai 
pregătirea de moarte, acceptarea ei. Călăii ne-au răvăşit planul 
mintal şi spiritual, fiind foarte atenţi să ne continue planul fizic, 
împiedicând eu orice preţ moartea trupească. 

Au învins? Credem că nu. Peste generaţia noastră stă, ca un 
simbol de apocalips, ştreangul lui Nicolae Pătraşcu. Ajuns liber, 
măcar cât de cât, şi dându-şi seama că sufleteşte s’a sinucis de 
mult, el a făcut apel la violenţă. Bucăţica lui de sfoară, o ţine 
acum Dumnezeu, pe masa de judecată. Adevărul a biruit. Sata¬ 
nismul metodelor de reeducare comunistă, a fost înfrânt prin 
revenirea lui Nicolae Pătraşcu. 

Pavloviştii şi zombiştii nu au biruit. Si nu vor birui. Ne vor 
ucide. Dar cu asta se va plini scriptura. 

Poemele din închisori. Cumplită cutremurare şi trezire. Mul¬ 
ţumim încă odată acelor doi tineri, de inspiraţie şi curaj, care 
ne-au prilejuit această întâlnire cu metafora omeniei şi a credin¬ 
ţei, recoltă a aiuritului de viu şi a răstignirilor din Zarce şi 
Canale. 

Ştim unde sunt cccei ce nu mai sunt». Le auzim îndemnul. 
Aşteptăm glas dela cei ce plâng şi meditează, care vor trebui să- 
şi revină din pustiul răvăşirilor şi din teroarea poziţiei de de¬ 
mascare. 

Vasile Posteucă 
Nicolae Novac 

22 Decembrie 1969. 

IN ŢARĂ, ÎNCHISOAREA CÂNTĂ 


Vom pleca cu toţii. 
Vom pleca pe rând. 
Ştim prea bine unde, 
Nu se ştie când... 
x 


Poporul nostru a trăit mult şi intens în tulburătoarea lui 
existenţă. Cu greu ne-am făcut o istorie proprie, rezistând năvă¬ 
lirilor barbare care n’au contenit din negura vremurilor şi până 
azi. Am rezistat cozilor de topor, trădătorilor, care uneori ne-au 
lovit mai rău decât barbarii. 

Am cunoscut clipe de înălţare la cer şi epoci de cădere bles¬ 
temată care au lăsat răni adânci şi flori in sufletele noastre. 

Bun şi blând de la Dumnezeu, sensibil şi muncitor de la na¬ 
tură, Românul a trecut şi trece prin istorie la braţ cu cântecul 
şi poezia. 

Ultimele decenii au fost demonice. Ne-au răscolit şi ne-au lovit 
în tot ce-am avut mai bun şi mai curat... şi uneori lanţurile lui 
sat an, au fost mai tari ca rezistenţa noastră. Ne-am ascuns prin 
munţi şi sate. Ne-am pierdut în anonimatul oraşelor, dar mai ales 
ne-am «retras» în închisori. Aici ne-am refugiat în cântec şi poezie. 
Poezia a fost hrana şi speranţa noastră, disperarea şi credinţa 
noastră. Mulţi dintre noi au căzut, întorcându-se acasă , dar nu cu 
paşii. Iar unii, dacă mai sunt în viaţă, nu mai sunt «ei». Poezia 
noastră, trăeşte însă. Ea este mereu vie. Ea rămâne martoră a 
ceiace am trăit şi simţit. Prin poezie, ccAiuduh s’a înălţat la cer. 
« închisoarea » a înviat pentru vecie. Iar rezistenţa noastră ro¬ 

mânească şi-a făcut datoria. Dumnezeu şi istoria ne vor judeca 
într’o zi după gândurile, simţirile şi faptele noastre. 

Noi am crezut în ordinea firească a lucrurilor, în dreptul nos¬ 
tru de a trăi, de a fi Români. Deaceia am cântat. 

închin aceste poezii culese din Aiud şi din alte închisori tu¬ 
turor Românilor care vor să biruie. 

Sunt mândru că sunt Român. 

Nicu Dima 


Aprilie 1969 New York 

RĂZVRĂTIRE 


Pe care stea, pe ce planetă, Doamne, 
Bătrân fără vedere şi auz 
Ai adormit trudit de veşnicie 
Ca’n desnădejdea-mi oarbă să te-acuz? 


Pe ce înaltă insulă cerească 
In desfătarea visului stelar 
Tu laşi în mine astăzi să se atingă 
Ca un crepuscul, crezul milenar. 


O Tată, cum se scutură în toamnă 
Frunzele pale în codrii fără nume 
Aidoma îţi semeni nepăsarea 
Din vămile de dincolo de lume. 


Şi mintea mea nu poate să’nţeleagă 
Precum nu pot vedea cu ochii’nchişi 
Ţi-ai luat de suflet un copil minune 
Pe preţ de zeci de mii de prunci ucişi. 

Capernaumul, Tu l-ai dat uitării, 
Nain, Betezda, nunta de la Cana 
Şi predica de pe Măslini, Taborul, 

Pilat din Pont, Caiafa şi cu Ana. 

Cum ai putut uita crucificarea 
Celui trimis de tine spre osândă 
Ce-a ridicat bolnavii şi ologii 
Când slava-ţi era şubredă, plăpândă? 

Căci n’am să pot să nu-ţi aduc aminte 
De mâinile bătute în piroane 
Ce-au înviat pe morţi la viaţă nouă 
Să te slăvească seara la icoane. 

Şi după El, pe toţi martirii crucii 
Din catacombe şi din morţi cu fiare 
Sacrificaţi de Nero Ahenobarbus 
Spre crudă şi augustă desfătare. 

Ai patronat concilii violete 
De cardinali cu zâmbet de satană 
Ce’n chip de indulgenţe, îţi vândură 
Catolica biserică Romană. 

Iar când un papă rătăcea’n alcovuri 
O bătrâneţe hulpavă, uscată, 

N’ai rupt cerescul stăvilar de ape 
In tunete de dreaptă judecată. 

Ai tolerat canonizări bizare 
Când buzele Venerei din pictură 
Le săruta cu sete Alexandru 
Bătând mătănii lungi peste scriptură. 


In evul de splendoare şi ruşine 
Lăsat-ai să-Ti afumege cupola 
Cu smirnă tămâiată şi cu ruguri 
Un Torchemada şi-un Savonarola. 

Şi nu Te’nfiorană’n zori de ziuă 
Cei ce ardeau, nici ruga ce Ţi-au spus 
Nici demnitatea lui Giordano Bruno 
Nici sfânta resemnare a lui Huss. 

Iar astăzi, ca şi-atuncea Doamne iată 
Imensa-Ţi nepăsare cum ne frânge 
Pe nicovala grea a suferinţei 
In lacrimi, în sudoare şi în sânge. 

Şi azi flămânzi îţi cerem pâinea vieţii 
Şi’n setea noastră stropi de apă vie, 

Că Tu ne laşi din nou zarafi în templu 
Şi Saducheii iar ne cer chirie... 

Iar eu cel isgonit din paradise 
Şi osândit, în grote ferecat, 

Şterg de pe patru evanghelii colbul 
Şi cu judeţul Tău sunt ne’mpăcat. 

Amnare cât Neagoiul nu îţi scaperi, 

In iasca vremii, să-i prefaci în zgură, 
Pe toţi acei ce 'Ţi-au vândut altarul 
Şi lemn de foc din cruce îţi făcură. 

Şi’n loc de mirt lăsatu-le-ai ciocane 
Piroane să ne bată’n carne vie 
Şi’n fiecare soră plânge Marta 
Şi’n fiecare mamă, o Mărie. 

De ce ne-ai frânt atâtea idealuri? 

Si 5 n mii de cruci ne-ai risipit prin stepe, 
De ce catapeteasma libertăţii 
Cenuşă ne-ai făcut-o şi otrepe. 

De ce ne laşi atâtea Penelope 
Plângând, s’aştepte’ntoarceri de Ulisse, 
De ce-i zdrobită amfora nădejdii 
Din cărţile cu doruri şi cu vise? 

De ce mă laşi să blestem, să mă ncaer 
Cu şerpii din ispitele satanei? 

Veninul desnădejdii mă răpune: 

0 Eli Eli lamah Sabah Tani!... 

Şi’n răzvrătirea care’n mine urcă 
Iţi strig în faţă cu-al cătuşei sunet 
Degeaba eşti atotputernicia! 

De nu ne sfarmi lăcăţele cu’n tunet?... 

De-acum încol’tot una suntem, Doamne, 
Noi amândoi, titani în destrămare 
Tu fiindcă duci în spate veşnicia, 

Eu fiindcă port toţi munţii de răbdare. 

Tu aşezat în tron pe şapte ceruri 
Şi aşternând uitarea peste oameni. 

Eu răstignit pe câmpurile vremii 
In care rodul nu-i al tău, când sameni. 

Tu săturat de tămâierea sfântă, 
Cădelniţat pe zeci de mii de-altare, 

Eu sfâşiat de dorul libertăţii 
Din zece ţări ce nu mai au hotare. 


Şi’o oarba împletire de destine 
In care iadul şi cu raiu-s una 
In alte gropi şi catacombe, Doamne, 

Din nimbul Tău, mi-am împletit cununa. 

Şi după câte-am pătimit în viaţă, 

Nou Lucifer călcând peste porunci, 

Cu spadele de foc şi cu Arhangheli 
In iad nu vei putea să mai m’arunci... 
M’auzi? 

In iad nu vei putea să mai m’arunci!!! 


ZAHU PANA 

133 BENNETT AVENUE 
YONKESS. NEW YORK 10701 

De teamă să nu pat ceva, mă bucur 
Cu toţi ceilalţi întorşi dela păscut, 
Atârnă bucuria ca un ciucur, 

Şi vesel mi-s de tot ce s’a făcut. 

E-o bună mulţumire generală. 

Ci, tisluit în mine, în ascuns, 

Eu mă’nfior că asta, şi’n greşeală, 

Se cheamă om. Şi plâng unde-am ajuns. 

Să-şi şăguie de noi o lighioană? 

De hăţ şi’n părţi smuncită, ca la han? 
Ce roi de viespi ne mişună’n icoană, 
De-o vie’nchipuire din alt an? 

Dansează desbrăcată, Salomee! 

Farsori o cer, şi ehiotu-i din plin. 
Răspunsul ultim ţi-a deschis alee 
Spre clubul roş al cupelor de chin. 


Crezut-a om că răul o să ţînă 
(Au limită cruzimile şi’n zei), 

Atâta timp? Fărâmă cu fărâmă 
Mă dau la păsări. Ducă-mă cu ei, 

Vulturi şi corbi. Că nu din orice sgaibă 
Ţâşni-vor lacrimi. Prea ar fi’n deşert! 
Poeţii altor vremi mureau să sibă 
înaltul cer. Al nostru e inert. 

Noi ni-l’am plâns în lanţuri şi cătuşe. 
Gătim cu-alegorii, argaţi de ieri. 

Farsori în care’ncep să se’năbuşe, 

Sub plapume, goruni şi palmieri. 

De horbote şi mreje năzdrăvane. 
Zigzaguri care nu mai au ecou. 

După culise-actriţele’n lighiane, 
îşi spală goliciunile din nou. 

Mai salţi şi azi în ciutura iubirii? 

Şi azi mai mâni colinele din cer, 

Pe seama celui dor curat al firii 
Din tine, asmuţat de temnicer? 

Rirăi şi şpani şi juzi, şi alte cele, 

Din zarea lor se uită’n apă’nalţi, 

Şi râd că ai ajuns doar os şi piele, 

De la păscut când vii cu toţi ceilalţi. 

Se cheamă om, această bozuleală. 

Şi zoaielor din jur le zice rai! 

Te vâră’n desfătarea generală, 

De care atârnă cerul ca un scai. 

Acesta-i cerul! Ca un coş cu broaşte, 
Pe heleşteul cu ciorchini necopţi. 
Poeţii altor vremi pentru a cunoaşte 
Se răstigneau pe liră. Noi din nopţi, 

Sfruntarăm evul, fără a-i pricepe. 
Şi’n terfeloaga astei murdării, 

S’au obosit cometele de-otrepe, 

Când chipul hâd în ele li-1 zării. 

De teamă să nu pat ceva, de-aceea, 
Acoperit de smârc, de cleiuri uns, 

Mă bucur când sublimul şi ideia 
Se scapă’n pat. Şi râd unde-am ajuns. 

Nebunii singuri ştiu ca să mai râdă. 
Aşterneţi tifla manilor pe cruci. 
Butelca neruşinii stropi, hâdă. 

(Cu ce găleată?) ouăle de cuci! 

Aiud 1963. 

DANUL SIHASTRU 


Ajuns în vale, pe un râu în spume... 
Aşa cum scris’a pana de poet, 
Bătrânul Ştefan glăsui încet 
Către Sihastru, ce-a fugit de lume. 


Când am simţit că trupul ţării zace 
M’am răsucit la Putna în mormânt, 
Şi-am răsturnat cinci veacuri de pământ 
De pe pieptarul meu, să vin încoace. 


Au, mă sminteşte ochiul ce se sbate? 
Ori nu m’ajută mintea să’nţeleg? 
Hotarul ţării v’am lăsat întreg, 

Şi aflu-acum, Moldova jumătate. 


Vândut-aţi oare hoardelor de-afară 
In târgul vremii, vreuna din moşii? 
Eu nu cunosc pe lume avuţii 
Să poată preţui un colţ de ţară! 

Au, nu cumva pe platoşe, oţelul 
S’a ruginit de sutele de ani, 

De-au spart făgaşul, vechii mei duşmani 
Şi-au slobozit din suliţe măcelul. 

De ce nu sună ceasul de vecernii 
Din pieptul Putnei, clopot neînvins 
Ori taci şi tu bătrâne ori ţi-a stins. 

Făclia vieţii, viscolele iernii? 

Târziu de tot, în noaptea de cărbune 
Cu ochii grei de-atâta nepătruns, 

Se îndură, sihastrul, cu’n răspuns, 

Măria Ta, eram la rugăciune. 

Şi nu purta în su£letu-ţi sminteală. 

Căci nu arcaşii şi-au ieşit din minţi 
Precupeţind Moldova pe arginţi, 

Aşa cum le purtai în suflet bănuială. 

Ei zac în lanţuri, la limanul mării 
Şi trag în juguri puse de călăi, 

Bicele însă, nu le ţin ai tăi 
Şi mâna ce loveşte nu-i a ţării. 

Potop hain de neamuri, fără cruce, 
Curgând s’au năpustit spre crucea ta, 
Dar în zadar se’ncrâncenă spre ea, 

Că prea e sus, şi nu pot s’o apuce. 

Măria Ta, înseninează-ţi faţa 
Arcaşii n’au uitat să dea la semn 
Aşteaptă numai chiotul de’ndemn 
Să rupă zaua, să ia’n mâni sâneaţa. 


22 


Şi-atunci vor arde ţestele duşmane 
Cu vâlvătăi de sânge şi de fum, 

Şi nu va fi zăgaz nici pe un drum 
Să le oprească iureşul, Ştefane. 

Şi-ţi vor zidi biserică frumoasă 
Cât se întinde cerul, coviltir, 

Să intre neamu’ntreg sub patrafir 
Şi să-l primeşti împărtăşit acasă. 




CANALUL 


Aici am plâns şi-am sângerat cu anii 
Şi ne-am scuipat plămânii în ţărână 
Aici ne-am logodit cu bolovanii 
Câte-un picior uitat, sau câte-o mână 


Pe-aceste văi şi dealuri dobrogene 
Am dat cu veacuri înapoi lumina 
Amare bezne s’aşterneau pe gene 
Şi le-am simţit în inimi rădăcina. 

Trudind, flămânzi de soare şi de pâine 
înjurături şi pumni ne-a fost răsplata 
Să facem drum vapoarelor de mâine 
Am despicat Dobrogea cu lopata. 

Loviţi de biciul vântului fierbine 
Săpând din greu, pe ploaie şi ninsoare, 
Am presărat cu mii de oseminte 
Pământul de la Dunăre la Mare. 


Istoria noastră cea din lacrimi toarsă 
Va ţine minte şi’ntre foi va strânge 
Acest cumplit Danubiu, care varsă 
Pe trei guri apă, iar pe-a patra sânge. 

Iar cărţile pe care le vom scrie 
Vor ctitori în anii care vin, 

Din cântecele noastre de robie, 

O nouă «Tristia», la Pontus Euxin. 





întoarcerea din cruciadă 


Trist sună cornul sfintei cruciade 
Iar noi betegi şi jalnici seniori 
Ne’mpleticim în platoşe schiloade 
Şi’n vechi armuri cusute strâmb, cu sfori, 
Baroni şi prinţi care-au purtat în spade 
Ierusalimul altor aurori. 

Cu trupul plin de răni ce se usucă 
Amar şi greu ne’mpleticim în fier. 

Câţi n’au murit, câţi n’au ştiut s’aducă 
0 ţăndără de chivără din cer. 

Pe-o umbră de mârţoagă, o nălucă 
Pe-un ciob de scut, un ciot de cavaler! 

Când am plecat de mult în cruciadă, 

Mai ştii Bertrand, eram numai lumini; 
Tot Burgul sta pe ziduri să ne vadă. 

Ne troeneau cu roze şi cu crini, 

Iar noi, pe armăsarii de zăpadă, 

Ardeam între vasali şi palatini. 


Cetatea scânteia în mii de feţe 
Şi ne-aşternea în cale borangic, 

In strălucirea zilelor semeţe. 

Iţi mai aduci aminte Alberic? 

Cu fruntea’n cer, cu spada’n tinereţe 
Incovoiam vecia ca pe-un spic... 

Şi soarele bătea medalioane 
Pe scuturi, iar pe platoşe minuni; 
Mulţimele vuiau, iar din balcoane 
Madonele cu mâini de rugăciuni 
Cu ochii blânzi şi faţa ca’n icoane 
Ne aruncau în suliţe, cununi. 

Iar azi ne’napoiem o hâdă ceată 
Pe piept cu câte-o urmă de blazon; 

Cu coiful spart, cu faţa sfâşiată, 

Sub zdreanţă unui colţ de Gonfalon, 
Strigoi de cruciaţi de altă dată 
Ce-au fulgerat în zale de baron. 

Iar azi calvaru’ntoarcerii ne frânge, 

Pe cai ologi, sub zale care curg; 
Convoiul de fantome par’că plânge 
Inapoindu-se spre vechiul Burg, 

Pe când nebiruit şi plin de sânge 
Ierusalimul fumegă’n amurg. 

O clipă numai porţile de-aramă 
Sub care ne-a fost dat să biruim 
Se fac de foc, şi’n urmă se destramă, 
Topindu-se sub cerul lor sublim... 

Şi tot mai jalnic cornul trist ne cheamă 
Tot mai departe de Ierusalim. 




Gotfried, Gotfried, 0! Ce ne înspăimântă? 
0 rană’n piept, un ciot de scut beteag, 
Când încă’n noi Ierusalimul cântă, 

Cât mai păstrăm prăjina unui steag 
Şi când nobleţea’ntreagă stă ne’nfrântă, 

In sângele rămas pe zale, chiag... 

Iar dac’a fost armura să se spargă 
De ce suspini, năvalnic scutier? 

Adună-mi trupu’n platoşa prea largă, 

Din spada mea dă-mi ciotul de mâner 
Si fă-mi pentru întoarcere o targă 
Din crengi cereşti şi verzi de palmier. 

Presară-mi-o cu crini şi roze toată 
De multa lor mireasmă să mă’mbăt 
Ca’n Burgul fermecat de altă dată 
Când ne’ngropau sub floare de omăt; 
Şi-aşa, întins pe targa’nmiresmată, 
Purtaţi-mă spre ţară îndărăt. 

Astăzi păşim cu platoşe schiloade 
Şi ne’ncurcăm în zdrenţe prin furtuni, 

Ci mâine’n Burgul nostru cu arcade 
Madonele cu mâini de rugăciuni, 

Zâmbind în cinstea altor cruciade 
Ne-or împleti mai fragede cununi. 

Iar mâine Burgu’ntreg o să se scoale 
In cântece de calfe şi fierari 
Săltând vor dănţui pe nicovale 
Săbii mai lungi şi suliţe mai tari 
!Şi s’or sbârli în fulgere noi zale 
Şi noi potcoave pentru armăsari. 


28 


Iar cei care-au căzut la metereze 
Pe piept cu-acele crunte’njunghieri 
0 veşnicie n’or să sângereze; 

Cândva uita-vor marile căderi 
Şi braţele s’or ridica mai treze 
Sfinţite’n mirul rănilor de ieri. 

Şi iarăşi străbătând albastre spaţii 
Peste doi ani sau poate peste trei, 

Cu lănciile sus în constelaţii, 

Cu platoşele evului în şei, 

Ţi-or sta în faţa porţii Cruciaţii 
Ierusalim, ce astăzi nu ne vrei. 

Şi vor veni mai mulţi din soare-apune 
Şi cei de ieri şi cei ce azi nu-i ştim. 

Pe vechile morminte or să tune 
Noi cavaleri cu chip de Heruvim 
Şi ei sau alţii, tot te vor supune, 
Strălucitorule Ierusalim. 



NOAPTE BUNĂ MAMĂ 


Noapte bună mamă, noapte bună 
Suflet scump nepreţuit balsam 
Au venit şi stelele să-ţi spună 
Că-i târziu şi-ai adormit la geam. 

Luna s’a ascuns după ulucă 
Şi-ai rămas iar singură’n pervaz 
Du-te mamă, du-te de te culcă 
Că’n zadar ai aşteptat şi azi. 

Şi icoana a’nceput să plângă 
Peste păru-ţi viscolit de nea, 
Candela-i aproape să se stingă. 

Ai uitat azi mamă şi de ea. 


An de an, sau azi sau mâine, poate, 
Iţi aştepţi feciorul în pridvor. 

In Aiud se frânge el, în noapte, 
Biciuit pe drumul robilor. 


Noapte bună, noapte bună mamă 
Domnul să-ţi aline visul drag 
Negura să vezi cum se destramă 
Să-ţi îmbrăţişezi fecioru’n prag. 



CREZUL 


Puneţi-mi lanţuri şi cătuşe 
Să sune scrâşnetul hain, 

Şi mii de lacăte la uşe, 

Eu tot ceia ce-am fost rămân. 


Surpaţi asupra-mi munţi de ape 
Puteţi chiar să mă spânzuraţi 
Cu grele, negre târnăcoape; 
Credinţa nu mi-o sfărâmaţi. 

Târâţi-mă de vreţi prin şanţuri 
Şi îngropaţi-mi trupul stins 
Eu sorb ca Făt-Frumos din lanţuri 
Puteri adânci de neînvins. 

Puteţi să năpustiţi tot iadul 
Ca să mă frângă până’n miez 
Eu stau în viscol ca şi bradul 
Şi tare, tare, ca un crez. 

DON QUIJOTE 


Călare pe măgar şi pe mârţoagă 
Să mergem cu tăcerile la pas. 
încearcă Sancho, poate-au mai rămas 
Fărimituri de soare prin desagă. 

Cu grije’nchide-mi armele’n chilie, 
Sclipească’n coif lumina lumii tristă, 
Eu ştiu că Dulcinea nu există 
Dar totuşi cred, c’ar fi putut să fie. 

Când iar va prinde negura să crească 
Deasupra mea domol ca un descântec 
Coboară-se cu aripa de iască 

Din ceruri limpezite de pământ 
Un corb întârziat să vă vestească 
Logodna mea cu morile de vânt. 



DOMNIŢA MEA 


Domniţa mea, plângând îţi scriu 
Răvaşul fără dată 
Pe-un ciob de dor trandafiriu 
Pe-un vis de nestemată. 


Iţi scriu din lumea de catran 
Din viscolul durerii 
Unde pe ţărmuri de mărgean 
Strâng doinele’ntristării. 

Le strâng în candele de-oftat 
Sub broderii de lună 
Le strâng în sufletu-mi sfărmat 
De patimi şi furtună. 

In noaptea rece de argint, 
Parfum de romaniţă, 

Pe căi de vis te-aştept să vii, 
Te-aştept să vii, domniţă. 


Să vii la gratii, să-ţi vorbesc 
Să-ţi spun durerea’ntreagă 
Să ştii şi tu cât te iubesc 
Şi cât îmi eşti de dragă. 



JNEPII 


Suntem jnepi şi mergem înainte 
Pe înălţimi de foc de-asupra stepii; 

Ne zdrelim de cuie şi de ţinte 
Dar îndârjiţi, cu ghiarele, cu ţepii, 
Avansăm pe lespedea fierbinte 
Suntem jnepi şi mergem înainte. 

Strâmbi, ologi, târâş-grăpiş pe-o coastă. 
Trebuie să biruim genuna. 

Nu ne pasă câte râpi ne-adastă 
N’auzim cum vâjâie furtuna, 

Suntem jnepi; ne ridicăm într’una. 

Râd de împletită noastră turmă 
Brazii înalţi, cu vârful lor de fiere 
Râsul lor, elanul nu ni-1 curmă 
Căci muşcând din stâncă cu putere 
Pe povârniş noi îi lăsăm în urmă. 
Suntem jnepi şi mergem în tăcere. 

Dacă’n calea noastră curg şuvoaie 
Le sorbim c’o sete neînfrântă. 

De ne împroaşcă coasta cu pietroaie 
Răzvrătirea şi mai mult ne-avântă 
Totul ne’ntărâtă, nimic nu ne’nconvoaie. 
Suntem jnepi şi noi trăim din trântă. 

Poate că spre culmea cu mari focuri 
Vom păşi pe sânge şi morminte. 

Poate mulţi se vor zdrobi de blocuri 
Nu-i nimic, călcăm pe oseminte. 

Sus ne aşteaptă vulturii în ciocuri 
Cu cununa spaţiilor sfinte 
Suntem jnepi şi mergem înainte. 



INTERIOR DE INSOMNIE 


îşi cumpărase un drapel 
Să-şi pună faptele în el. 

Să nu le fie frig. Sau 
Poate şi tremurau. 

Buzna prin pistrui şi pruni, 
Si-au spus anii rugăciuni. 

Seara, în taină, sub macat, 

Şi le numără în pat. 

Şi le dă, apoi, încet 

Jos, cu un gest, de pe bufet. 

Dintr’un cerc, dintr’o păpuşe, 
Miji soarele pe uşe. 

Bâlbâdâc, într’o fântână. 
Altă dată, luna plină. 

Lumea din oraşu-acela 
Ieşea tocmai cu umbrela. 

O lunulă, un mâner. 

Mai este până la cer. 



CÂNTEC 


In fiecare seară te aştept mereu, 

De ce întârzii sa vii dragul meu? 

Zefirii nu ţi-au spus că te aştept la geam 
Şi gândul nostru drag eu tot îl mai am? 

Refren 

Zilele trec, se duc ca frunzele aurii 
Iar eu te aştept mereu, te aştept să vii. 

Iubitul meu, viaţa mi-e pustie, 

La fel şi casa, de când ai plecat. 

Gândul şi inima te urmăresc într’una 
Iar eu te aştept la geam, neîncetat. 

Refren. 

Si-am să te strâng în braţe să-ţi sărut inima 
Şi-o să-ţi zâmbească’n piept iar dragostea 
Noi nu ne despărţim, că ne-a legat un gând 
Iar eu te aştept mereu, te aştept plângând. 

SALCÂMII 


Cu rădăcini adânci, înfipte’n lut, 
Suntem salcâmi cu lemnul greu şi tare, 
Cu fruntea crengilor privim spre soare. 
Acel ce ne-a născut, murind, a vrut 
Să fim salcâmi: al ţării tare scut. 

Suntem salcâmi şi creştem pretutinde 
Pe râpi adânci, pe grui şi pe podzol, 

Pe sufletul şi trupul ţării gol, 

Pe rarişti sărăcite de osânde. 

Suntem salcâmi şi creştem pe oriunde. 

Noi creştem repede, ca o furtună. 

Călăii s’au temut de-atât elan. 

Cât se ridică bradul într’un an, 

Noi creştem vijelie, într’o lună. 

Ne-a vrut puternici ţarina străbună. 


Noi n’am voit pe nimeni să’nspinăm, 
Dar toţi duşmanii ne-au isbit cu moarte, 

Menindu-ne prigoanele drept soarte. 

Nouă ghimpii ne-au fost daţi să ne-apărăm. 
Suntem salcâmi, răbdăm şi rezistăm... 

Un dor aprins înspre destin ne mână, 

Si unde unul a căzut rănit, 

0 mie de vlăstari au răsărit. 

Suntem salcâmi şi creştem din ţărână, 

Codri de crez şi datină română. 

RUGĂ 


Eşti Doamne bun, eu pământean şi rău 
In dragoste nu-Ti seamăn, nici în milă 
Dar după chip, sunt trup din trupul Tău 
Şi par dospit din cer, nu din argilă. 

Nu ţi-am cerut nici mâinile subţiri 
Nici rănile străpunse de piroane 
Dar Tu mă faci părtaş la răstigniri 
Şi-Ţi tot îngân osânda la icoane. 

Sacrificat pe cruci ce nu le-am vrut 
Şi cazne ce nici când nu Ţi le-aş cere 
Nu ştiu, Tu te cobori la mine’n lut 
Sau eu mă urc spre marea Ta tăcere. 

Cu nesfârşită slavă Tu mă’ncarci 
Pe cruce când sfinţenia mă frânge. 
Uimit mă uit la rănile prea largi 
Şi-ţi stau alături, sânge lângă sânge. 


43 




O, MAMĂ 


O mamă, de câte ori apari în visul meu 
Mă’ncercuesc mereu părerile de rău 
Şi sufletul se bate’n pieptu-mi ca să iasă 
De dorul tău să se întoarcă iar acasă. 

Mi-e dor de orice gând lăsat la voi 
De plugul cel cu patru boi 
Mi-e dor de Leul, câinele bălţat, 

Ce m’aştepta când mă’ntorceam seara din sat. 


In nopţi târzii, în bezna asta’ntuneeată 
Revăd ca’n vis viaţa mea de altă dată 
Şi sufletul se bate’n pieptu-mi ca să iasă, 
De dorul tău, să se întoarcă iar acasă. 


Mi-e dor de mama, dor nebun 

De tata cu-al său zâmbet bun 

Mi-e dor de Nelu, fratele meu drag 

Spre-ai casei toţi se’ndreaptă gândul meu pribeag. 


La fel mi-e dor de fata care mă iubea 

Cu părul blond şi ocbi senini de peruzea 

Şi-aş vrea cu-amicii mei să mai ciocnesc câte-un pahar 

Şi’n vinul roz, să sorb trecutul meu amar. 

Mi-e dor de ţară, dor cumplit 

De satul în care am copilărit 

Mi-e dor de Bistriţa râu de argint 

Şi-aş vrea pe Moţ, motanul meu să-l mai alint. 

0, mamă, când stând de veghe într’o seară 
Vei auzi paşi uşori umblând pe-afară 
Să nu te temi, că-i fiul tău cel mult iubit 
Ce s’a întors flămând şi gol şi obosit. 

Tu să-i deschizi privind cu ochi senini 
De par’că s’ar fi’ntors de prin vecini 
Şi după ce somnu’l va fi copleşit 
Să isbucneşti in plâns, plânsul de nestăpânit. 

AMIN 


De-aş avea o aripă de înger 
Şi cerneala din bezne 
Poate-atunci mi-ar fi lesne 
Să m’adun din toate risipirile 
Să-mi scriu amintirile 
Şi să spun tuturor de ce sânger. 

Era o noapte jefuită de stele 
La fereastra scăpării, zăbrele, 

La uşa salvării, lăcate, 

Iar sufletele noastre palide 
înnoptaseră toate. 


Cănd deodată în mijlocul nostru 
Izbucni ca o flacără neagră ura 
Focul ei a topit într’o clipă 
Gând, suflet, aripă, 

Totul. 

Din toate n’a mai rămas decât zgura. 

Baroase cumplite sfărâmară tăcerea 
In cioburi de răcnete mari cât durerea 
Ţăndări din sufletele noastre 
Se’nălţau până la cer 
Martirii ardeau pe ruguri de ger. 

Atât de cumplite au fost suferinţele 
Şi atât de cumplită a fost urgia 
încât în noaptea aceea unii dintre noi 
Şi-au pierdut minţile 
Iar alţii şi-au pierdut veşnicia. 

Ah, cum îşi mai holba ochii istoria 

Nu-i venea să creadă că’n geamătul nostru 

Scrâşnesc Cloşca şi Horia 

Că visele sufletului de nădejdi orfan 

Atârnau ca nojiţele de la opincile lui badea Crişan. 

Amintirea aceasta ca pe o roată mă frânge. 

Pe jos erau zvârliţi crăiţarii de sânge, 

Plata atâtor şi atâtor păcate. 

Dintre cei ce-au trecut pe-acolo 
Doar morţii mai trăiesc 
Iată de pildă, eu umblu, vorbesc 
Asemenea lui, aşişderea ţie, 

Dar viaţa mea nu-i, 

Nu-i, prietene, decât o moarte vie. 

Ah Doamne, iată-mă ajuns la ceasul comorilor 
Sub lespedea grea de patimi şi chin 
Strigându-mi durerea aştept învierea, 

Aştept Arhanghelul zorilor 
In numele Tatălui şi-al Fiului 
Si-al Sfântului Duh-Amin. 

CREZUL MEU 


Cred într’unul Dumnezeu 
Tatăl Ziditorul 

Dar mai cred şi’n neamul meu 
înfrăţit cu dorul. 

Cred într’unul Duhul Sfânt 
Martor al zidirii 
Domn în cer, iar, pe pământ, 
Candelă iubirii. 

Cred în cel crucificat 
Simbol al iertării 
Dar şi’n cei ce au jurat 
Desrobirea ţării. 


Cred în ochiul celui sfânt 
Care ne veghează; 
Temniţe şi chin văzând 
Tainic lăcrămează. 


Cum să nu crezi în haiduci 
Cu sprânceana cruntă 
Care prin păduri şi lunci 
Moartea o înfruntă. 

Poţi să-i uiţi pe-aceia, ce 
Răboj esc pe flinte 
Datorii, lăsate de 
Fraţi fără morminte? 

Cred în sfinţi, dar şi’n voinici 
Cred în flori şi cremeni 
Că tăcuţii mucenici 
Cu haiduci’s gemeni. 

Dar mai cred că într’o zi 
Aspru, din ţărână, 

Neamul meu se va trezi 
Cu securea’n mână. 

Şi-atunci ierte Cel din cer 
Liftele spurcate; 

Că prin sânge şi prin fier 
Ne-om face dreptate. 

Cred într’unul Dumnezeu 
A tot făcătorul 
Ce-a’mpletit în neamul meu 
Sfântul crez cu dorul. 

DEDUBLARE 


M’am cufundat ca’ntr’un sicriu în mine 
Iar sufletul desprins par’că de trup 
In spaţii care nu se întrerup 
S’a ridicat setos de culmi senine. 

Nu sunt acum decât pământ de oale 
Din mine numai lutul a rămas 
Căci sufletul colindă fără pas 
Poteci de raze prin albastrul moale. 

Ce-ar fi să nu-1 mai chem în formă oare 
Să-l las în lumea goală de azur 
Iar eu să mă întorc pe drumul sur 
Pe care orice tresărire moare. 

De ce să-l strâng într’un contur de humă 
Când el, este fărâmă din Olimp 
Ce nu cunoaşte depărtări sau timp 
Eu mă sfârşesc, dar el nu se consumă. 


50 


El este numai suflu care zboară 
Eu, greutate care mă cufund. 

Din adâncimea lui fără de fund 
Păstrez neputincios, ecoul, doară. 

Nu ştiu ce-1 ţine încă’n legătură, 
Ce fir ascuns îl trage înapoi. 

Să suferim calvarul amândoi 
Şi să’mpărţim din dragoste şi ură. 

Dar va veni cândva şi ceasul suplu 
Când fără remuşcare-am să-l desleg 
Ca’n libertatea cosmică, întreg 
Să se desfacă din mizerul cuplu. 

FOAMEA 


Doamne nu mai pot fi ca şi 
Cei sătui de-atâtea poame 
Căci într’un pustiu de foame 
Mi se rătăciră paşii. 


Din lumina Ta, lumină 
Ochii mei, Prea Sfinte Tată, 
Azi mai stinşi ca niciodată 
Nu zăresc decât o cină. 

Dacă nu văd decât zeamă 
Care golul burţii-1 minte 
Nu mă judeca, Părinte; 
Trupul nu mai ţine seamă. 

Dacă’inflămânzit mă mână 
Gândul doar în spre mâncare 
Bunule, îţi cer iertare. 

Sunt un maldăr de ţărână. 

Nu mă osândi, Stăpâne, 
Pentru poftele-mi deşarte 
Căci de suflet mă desparte 
Trupul care cere pâine. 

Cum aş vrea să sting cu sila 
Glasul cărnii care ţipă, 

Insă, Doamne, n’am aripă, 
Plămădit sunt din argilă. 

O cum a ucis în mine 
Flămânzenia nebună 
Tot ce sufletul adună 
Să se-apropie de Tine. 

Doamne nu mai pot fi ca şi 
Cei sătui de grâu, de poame. 
Căci într’un pustiu de foame 
Mi -se rătăciră paşii. 

FOCUL 


Stau înfipt pe culmi cărunte 
Fălfâind ca un stindard, 
Vremea’ncearcă să mă’nfrunte. 
Eu, şi mai năprasnic ard. 

Noaptea cată să m’adoarmă 
Coborând asupra-mi ploi 
Insă picurii şi-i sfarmă 
De văpaia mea, în toi. 

Vântu-mi suflă crâncen para 
Dar incendiul meu, mai viu, 
Luminează toată ţara: 

—Mor, şi din cenuşă’nviu. 


Dacă munţii se prăvale 
Din înalt, privesc cum pier; 
Si cu flăcările goale 
Rădăcini împlânt în cer. 

Nu cunosc nici începutul, 
Nici amurgul sângerând, 
Vâlvătaia-mi este scutul, 
Sbor pe aripă de gând. 

Suspendat în înfinituri 
Cresc din ce în ce mai pur 
Peste lume, peste mituri, 
Ars de setea de azur. 




COLIND 


E târziu şi prin zăbrele 
Ochii mi-i arunc 
Noapte sfântă, azi, sub stele, 
S’a născut un prunc. 

Bolta e bătută’n cuie 
De luceferi, sus, 

Ce pe ea încet se suie... 

S’a născut Isus. 

Peste lume se întinde 

Albul mătăsos 

Vin speranţe să colinde... 

S’a născut Christos! 

N A V I G O 


Cine mi-a dat lopeţile fierbinţi 
Şi vele ce n’ascultă de poruncă? 

Doresc întoarceri, ele’n larg m’aruncă 
Vor val turbat în insule cuminţi. 

Ce răzvrătite vâsle vor plecări 
Şi nici odată dulcea’napoiere? 

Mă rup mai mult de ţărmul care piere 
De câte ori doresc noi ancorări. 

Cine mi-a dat lopeţile de foc? 

Cine mi-a dat sălbatecele vele? 

De sudui sau mă rog plângând de ele 
Astâmpăr n’au smintitele de loc. 

Nu, prora nu vrea somn lângă atol 
Ci răsvrătiri pe marile oceane 
înspăimântate nu de uragane 
Ci de azurul ţărmului domol. 

Ce răzvrătite pânze nu vor, sus, 

Polara stea ce mângâie şi-adună 
Ci numai cerbii mărilor de spumă 
Cu’ntregul val de coarne, nesupus. 

In zori eu văd pe’ntinsul de topaz 
Râvnitul port de care nu m’apropii, 
Şi-alerg pe mări purtând pe mine stropii 
De-apururi ne’mpăcatului talaz. 


URCUŞUL 


îmi arde-adesea’n jerăgai 
Adâncul cărnii’nveninate 
Şi-aş tot urca pe brânci, pe coate, 
Urcuşu’ntoarcerii în rai. 

Poate-am lăsat acolo sus 
Bucăţi din aripile mele 
De mi-se face dor de stele 
Şi m’aş tot duce, drum nedus. 


Poate-am uitat acolo’n cer 
Cenuşa feţei de-altădată 
Sau poate vocea mea schimbată 
Mă cheamă undeva’n eter. 

Ca de-o mireasmă mă îmbăt 
La vocea mea din alte ere 
Şi pentru-o clipă prind putere 
Şi urc în sfere îndărăt. 

O clipă urc şi-apoi mă fac 
Cădere moale şi afundă 
Urcuşul meu a fost secundă 
Şi carnea mea rămâne veac. 

Atât de dulce ştiu să cad 
Şi-atât de greu să urc în sfere 
Vezi, rădăcina mea în cer e, 
Iar fructul ei se coace’n iad. 


DOINA DE JALE 


Toţi tâlharii, toţi codoşii 
Joacă hora târfei roşii 
Hora temnicerilor 
Pe jalea durerilor 

Bubele dalacului 
Pe ceafa săracului 
Tontoroiul dracului. 

Muştele şi ploşniţele 
S’au umplut cât eoşniţele 
Din Orhei la Feldioara 
Plânge gloata, geme ţara. 
Din Boian la Detunata 
Geme ţara, plânge gloata. 

Din Ceahlău la Retezatul 
Vin ca râia, ca bubatul, 
Ca o mare de păcate, 
Peste vetre peste sate, 

Din cetate în cetate. 

PORTRETUL 


Şi când va £i să nu mai viu nici cum 
Cu paşi pe care nimeni nu-i aşteaptă 
Ci doar cu paşi ce nu ating o treapta 
Şi-abea plutesc pe-un dureros parfum, 

Vechi jilţuri ce din colţuri se deşteaptă 
îmi vor întinde braţe moi de fum 
Şi ca o filă’n fiece album 
Se va desprinde-un zâmbet sau o şoaptă. 

Vor plânge’n aier paşii serenari. 
Bătrânul scrin prin noapte o să geamă 
Şi’ntr’un portret uitat din ani şcolari 

Un licean ce’n vreme se distramă 
Va ridica o clipă ochii mari 
Şi ochii mei, mă vor privi din ramă. 

IMN TINERESC 


Din hotarele albastre 
Sol voios din asfinţit 
Pe întinsul ţării noastre 
Primăvara a sosit. 


Refren: 

înainte spre lumină 
Spre un ţel biruitor 
Tineretul României are 
Drum deschis spre viitor. 

In zadar în lanţuri grele 
Forţe negre ne-au robit 
Mai puternic decât ele 
Este sufletul călit. 

Nu ne temem de furtună 
Ca şi soarele prin nori 
Strânşi cu toţii împreună 
Vom ieşi biruitori. 

RĂDĂCINI 


Sunt numai cist şi rădăcini 
Din mine pasăre nu pleacă 
Aştept în primăveri o cracă 
Şi jinduesc după tulpini. 

Către lăstuni, către livadă 
Cu-atâta dragoste m’avânt 
Dar când mă scutur de pământ 
Afară-i viscol şi-i zăpadă. 

Şi iar mă’ngrop şi lunec iar 
Prin galeriile de tină 
Aştept Aprilie să vină 
Şi’n somn visez că sunt stejar. 

HAMLET 


Se risipiră fastul şi clamoarea 
Acelei curţi cu duh otrăvitor 
Din tot ce-a fost cândva la Elsinor 
Au mai rămas doar pietrele şi marea. 

Iar tu strigoi din os de domnitor 
Colinzi civilizaţii cu’ntrebarea 
Ce nu-şi găseşte’n vremuri dezlegarea 
Şi’n zodii n’are semn prevestitor. 

Reamintindu-şi clipele acele 
Când ai străpuns, la mama în iatac 
Pe şobolanul sfetnic, prin perdele, 

Iţi desfăşori dilema fără leac 
Printre mătăsuri, pe sub catifele, 
Şi-o’mplânţi în pieptul fiecărui veac. 

ARDEALUL de azi 


Ardealul de azi nu-şi mai cântă senin 
Rapsodia unui eroic destin. 

Un cântec doar se aude, şi acela zălud: 
Aici e Aiudul, aici e Aiudî 

Şi de întreba-vei isvor cu isvor 
Rapsodia unui eroic popor, 

In susur auzi-vei răspunsul lui ud, 

Aici e Aiudul, aici e Aiud! 

Aici e Aiudul, aici e Aiud, 

Răsună din piepturi cuvântul durut. 

Aici unde viaţa-şi cântă imnul sfânt 
Un neam se coboară cu fruntea’n pământ. 

Satan de-ar voi ca vechiul lui vad 
Să se cheme altfel, decât iad, 

Ar spune sinistru cu glasul lui crud. 

Aici e Aiudul, aici e Aiud. 


ANINA 


Anina îţi scrie azi tăticul tău, 

Iţi scriu, copila mea. 

De aici de undeva 

De unde toate cântecele mor 

Şi totul piere’n calea lor. 

Şi apele şi pietrele 
Şi cetinile’n brad 
Şi-al Bistriţei talaz 
De-aici de la Bicaz. 

Anina, copila mea cu păr bălai 

Ţi-am plâns de-atâtea ori 

Cei patru anişori 

Of, de-ai avea pe mămicuţa ta 

Cum te-ar iubi şi cum te-ar desmierda. 

La sânu-i cald te-ar încălzi 
Micuţo de n’ai fi 
Orfană’ntre străini 
Ca floarea între spini. 

Anina, când vei primi scrisoarea mea 

S’alergi cu ea de zor 

La Domnu’învăţător 

Să-l rogi să-ţi tălmăcească slova mea 

Şi-apoi să-ţi facă şi răspuns la ea. 

Vezi micuţa mea 
Să scrie încet aşa 
Chiar cu mânuţa ta. 

Anina’nchei acum scrisoarea mea 
Şi sănătate Dumnezeu să-ţi dea 
Să te’nveleşti să nu răceşti 
Şi să’mpleteşti cununi 
De calde rugăciuni 
La îngerii tăi buni. 


CÂNTEC 


Mi-e dor de tine prea frumoasă ţară 
Mi-e dor de munţii verzi, de primăvară, 
Mi-e dor de holdele scăldate’n soare 
Mi-e dor de turme albe de mioare. 

Mi-e dar să văd un cer în miez de vară 
Şi hore de flăcăi în sărbătoare 
Mi-e dor de Smărăndiţa din Isvoare 
De ochii ei albaştri, de cicoare. 

Mi-e dor s’aud o toacă din vecernii 
Şi-un dăngăt lin de clopot de la denii. 
Mi-e dor să văd un cer în miez de vară 
Mi-e dor de tine, prea frumoasă ţară. 

DIN AIUD 


Iţi scriu o carte mamă din Aiud, 
Din temniţa cu ziduri şi zăbrele, 
De unde nu se văd şi nu s’aud 
Cum mor în lanţuri visurile mele. 


Trec zilele de plumb mai greu ca anii. 
Se curm’o viaţă zilniea-i povară, 

In suflet mi se scutură castanii 
Şi moare-un vis frumos de primăvara. 

Feciorul tău cu pieptul de aramă 
Ce rătăcea adesea pe poteci 
N’a mai rămas decât o umbră, mamă, 
In temniţa cu zidurile reci. 


Cu trupul răstignit pe gratii sânger 
Când luna străluceşte’ntr’un alun 
Ca o făclie aprinsă de un înger 
Mai moare’n temniţă un bun Român. 


Iţi scriu o carte poate cea din urmă 
Când dansul Salomeei e în toi 
Şi până’n zori o viaţă iar se curmă 
Căci zi şi noapte moartea-i printre noi. 

CÂNTEC DE LEAGĂN 


Nani, nani frăţior 
Noaptea e târzie. 

Nani, mâinile mă dor 
Şi mi-e somn şi mie. 

Nani, mâini subţiri de crin, 
Ochi de mure coapte, 

Nani, vin părinţii, vin, 

Poate vin la noapte. 


I-au luat răii-ntr’o seară 
Si s’au dus. Sărmanii 
C’au avut un gând de pară 
Pentru ţară. Nani! 


Tata este la o mină, 
Mama la’nchisoare 
Lapte n’ai avut la cină. 
Nani, frăţioare. 


Nani scumpe frăţior 
Noaptea e târzie 
Nani, mâinile mă dor 
Şi mi-e somn şi mie. 






TREI INŞI 


Trei inşi beau noapte într un han 
Fumegă lampa în tavan 
Vânt nordic suflă’n Bărăgan. 

Primul a zis cu glas sticlos: 

«Mi-e visul viermuit în os. 

Cazi mănâ putredă în jos!» 

Al doilea scrâşnind din dinţi: 

«Iubito azi pe cine minţi 
Cu braţe moi pe cine-alinţi?» 

Dar cel de-al treilea tăcea 
Obraz de lut, frunte de stea 
Privea paharul şi nu bea. 

Zise întâiul: «Mâine’n zori 
Leşu-mi va fi scrânciob de ciori 
Tribut unei spânzurători». 


Al doilea zise’nveninat: 

«Mi-e silă, mâine pe’nserat 
In ştreang pieri-voi atârnat». 

Dar cel de-al treilea tăcea, 

Obraz de lut, frunte de stea 
Privea paharul şi nu bea. 

înalt cu fruntea de poet 
Cu ochi adânci ca de profet 
El nu vorbea, zâmbea încet. 

Şi ei s’au despărţit apoi 
Pe trei cărări spre ţeluri noi 
Să-i bată vânt să-i ude ploi. 

Iar dimineaţa prinse’n drum 

Pe primul călător de fum 

In văi de vis, sub zări de scrum. 

L-a prins pe-al doilea din ei 
Pe braţe albe de femei 
Uitând de mult de dorul ei. 

Iar luna polei cu var 
Pe cel de-al treilea drumar. 
Legănă-1 creangă de arţar! 

Cu fruntea’naltă de pământ 
Cu ochi adânci ca de mormânt 
Intoarce-1 lună, bate-1 vânt. 

FLĂMÂND 


De voi fi fost cândva ciorchine. 
Azi sunt prăştină stoarsă’n teasc. 
In flămânzenia din mine 
Turnaţi o zeamă, şi renasc. 

îmi pipăi trupul cum se stinge, 
Un borş de ştir l-ar încălzi, 

Un fir de iarbă de-aş atinge 
Fulgerător aş înverzi. 

Lăsaţi-mi braţul de fantomă 
Din pom să rupă doar un măr, 
Gustând s’ar umple de aromă 
îŞi-aş mai trăi într’adevăr. 

In ţara turmelor şi-a pâinii 
Visez o cină de ciuperci. 
Lăsaţi-mă s’acin cu câinii 
La raiul unui troc de terci. 

In bezna oarbă din celulă 
Deserturi vaste se deschid, 

Când toată gloata e sătulă 
En zac pe-o lingură şi-un blid. 

0 Milostivule, Tu care 
Din trei colaci şi cinci ciortani, 
Făcuşi un munte de mâncare 
Să saturi gloata de sărmani. 

Repetă Bunule minunea 
Si ospătează mii de guri, 

Iar mie ascultă-mi rugăciunea: 
Dă-mi coşul cu firimituri. 

IMNUL DEŢINUŢILOR 


Se deschid grele porţi şi răsbatem în veac. 
Soare nou, jertfă albă de Dac, 

Miresmele de flori se aştern ca un pod, 

Ne întâmpină vis de norod. 

Refren: 

Se întorc din hăul închisorii 
Bărbaţii albi, cărunţi feciorii. 

Lumina vieţii sfinte vine 
Din temniţi, lagăre şi mine. 

Un crez de fier 
Tună’n istorie 
Şi bezne pier 
Lumini se’nalţă’n glorie. 

Gratii cad şi câtuşi, cad imperii de chin 
Mame’n lacrimi cu chipul senin. 

Plâng neveste de drag, se închină moşnegi 
Iar copii se cred fii de regi. 

Vin Arhangheli şi rup crunt zăbranic de nori 
Peste ţară s’aştern iarăşi zori 
Noi păşim prin genuni cu crezul în străbuni. 
Munţi şi stânci, oaste grea de goruni. 


BALADA CODRULUI FĂRĂ HAIDUC 


I 


Ca de dincolo de lume 
Vine plin de colb. 

Faţa dârză, mâna’n şold, 
Armăsaru’n spume. 

Fruntea-i creşte tot mai’naltă, 
Braţul tot mai crunt. 

Stânci, păduri, furtuni îi sunt 
Mume laolaltă. 

Flinta-şi tot îndreaptă ţeava 
Cu cătarea’n sus, 

Ochi de vultur nesupus 
Care’nfruntă slava. 

Par’că vine din jugaştri, 

De pe-un pisc străbun, 

Unde ouăle îşi pun 
Vulturii sihastri. 

Arătarea din baladă 
Sare jos din şa: 

—«Unde-i Vodă Caragea? 
Iancu-ar vrea să-l vadă». 

Par’ca trăsnete despică 
Porţi şi arnăuţi. 

Cât sânt la picior de iuţi 
Si de’nalţi în chică! 

Faraonii şi buzaţii 
Scheaună prin curţi. 

Lungi la mâini, la fapte scurţi 
Gâfâie gealaţii. 

Fuge strajă, fuge agă, 

Lepădând papuci. 

Căci haiducu’ntre haiduci, 

Umple curtea’ntreagă. 

Iancu! murmură ceardacul; 

Plin de tremurici. 

Pehlivani şi măscărici, 

Fug de-a berbeleacul. 

Când haiducul din călcâie 
Creşte până’n pod, 

Pare Iancu, Voievod; 

Vodă, -o momâie. 

Când mai face-un pas, doar unul, 
Toţi de frică’s sloi. 

Vodă între perne moi, 

Galben ca tutunul. 


«Cârd de iepuri, slugi fricoase, 
N’am venit să prad, 

Nici să vă arunc în iad 
Spurcatele oase. 

Cuvioase cioclovine 
Cu sfieli de sfinţi, 

Luaţi-vă curaj u’n dinţi 
IŞi nădragii’n vine. 

Nu e cin’să se desfacă 
Din cinstitul stol, 

Să-i dau flintă şi pistol 
Si hanger cu teacă?» 

Cine să-i răsară’n faţă 
Cruntului boier. 

Care-şi reazămă la cer 
Umăr şi sâneaţă. 

Din adânc acum învie 
Un bătrân senin, 

Scris de-un pictor bizantin 
Pe-o icoană vie. 

ccAdă la Vlădica’ncoace 
Sculele de drac, 

Iar pe Vodă-am să-l împac, 

Dacă vii cu pace.» 

lancu-şi scutură pe-o treaptă 
Armele de fier 
«Uite, legile, hanger; 

Uite, flinta dreaptă! 

Am venit ca să dau seama 

N’am venit să cer! 

Alb ca vişinu’n Prier, 

Sfântu’n prag îl cheamă: 

Minunaţi-vă giubele 

Si voi bărbi de-omăt! 

Făt din oameni e, sau făt 
Zămislit de iele? 

«Vino cu Vlădica, sue. 

Pocăit haiduc» 

Intre perne şi ciubuc, 

Vodă e şi nu e. 

II 

ccDe-am prădat cu mana toată 

Printre brazi şi cerbi, 

Fost-a pentru robi şi şerbi, 

Pentru biata gloată. 

Lanţul cu turbări de lup, 
Prins în piatra bolţii, 
îşi înfige, când în trup, 
Când în suflet, colţii. 

«De-am ieşit la vreo răscruce 

Turcii să-i răpun, 

0 făcui ca să-mi răzbun 

Neamu’ntins pe cruce. 

Cade-o rază şi nu prea 
Printr’un ochi de bârnă. 
Lacătul la uşa grea, 

Cinci ocale-atârnă. 

Dacă lama cu plăsele 

A cârnit vreun grec, 

0 făcui ca să-mi înec 

Jalea ţării mele. 

Nu e vânt, măcar un fir, 
Ca să-i bată’n dungă 

Şi cu fragedul său mir 
Fruntea să i-o ungă. 

Astăzi dacă îmi las flintă, 

Codrii lungi şi laţi, 

E că tata şi trei fraţi 

Urii tale’s ţintă. 

Nu e apă în ulcior 

Ca să-i ude buza 

Si cu duh răcoritor 

Să-i aline spuza. 

N’ai putut să’nfrângi haiducul, 

Dar îi frăngi pe ei. 

Lasă-i, mie dă-mi ce vrei; 

Ştreangul sau butucul». 

Nu e nici un pui de stea 
Agăţat de-o dreve, 

Ca să-l ia în pumni să-l bea 
Ca’n păduri aeve. 



Frică nu mi-e c’am să mor, 

De călău n’am teamă, 

Dar mă arde’n piept un dor, 
Codrul iar mă cheamă. 

Si mai am un vechi alean: 
Doi ochi mari de fată, 
Lunecau într’un rădvan 
Peste Olt odată. 

Erau mari, erau adânci 
Şi-au pierit aiurea, 

Iar eu port în gând de-atunci 
Ochii şi pădurea. 

Mâine’n zori când va cădea 
Laţul unei funii, 

Vor jeli în urma mea 
Plopii şi gorunii. 

Insă ochii mari, curaţi. 
Dimineţi senine, 

Dincolo de cruntul laţ 
Am să-i iau cu mine. 


III 


Poarta dis de dimineaţă 
înapoi s’a tras, 

S’a sculat la rumen ceas 
Gloata târgoveaţă. 


Uliţele toate’s pline 
De smerit popor. 

Pildă vie tuturor 
Ştreangul se cuvine. 

Nici cinstita boierime 
Nu se cade, dar, 

Să nu-1 vadă pe tâlhar 
Pus la înălţime. 

Vin boierii câtă iarbă 
Şi-şi fac loc să stea. 

Când mai sus cu o giubea, 
Când mai jos c’o barbă. 

Stâlpul care-aşteaptă vamă, 
E şi el de rang, 

Căci va legăna în ştreang 
Un haiduc de seamă. 

Ce viteaz flăcău zugrumă 
Ştreangul într’un nod! 
Curge-o şoaptă prin norod 
ccCiumă Vodă, ciumă»! 

Stă pe jilţu-i ca pe cue, 

Ca pe ghimpi de spin, 

Intre perne şi venin, 

Vodă e şi nu e. 

Aga lângă Domn se’ncruntă 
«Haideţi logofeţi, 

Veseliţi-vă cât vreţi 
La cernita-i nuntă!» 

Gâzii’s goi ca spurcăciunea, 

Iancu falnic nuc. 

«Codrule fără haiduc, 

Duce-ţi-aş minunea». 

Caldă lacrimă de fată, 

Ce nu cazi pe braţ, 

Când stă Iancu lângă laţ, 
Stâncă neplecată? 

Sună-a moarte dărăbana, 

Gâzii-1 smulg din loc. 

«Neamule fără noroc, 

Duce-ţi-aş icoana». 

Ce-ai văzut la geam, haiduce, 
Ce ochi mari şi verzi, 

De-ai dori să nu-i mai pierzi 
Si’n păduri i-ai duce? 

«Baragladină, nu-mi pasă 

Funia că-mi legi, 

Când eu sunt ciorchini întregi 

Dulci de tămâioasă. 

Par’că’s ochi de nestemată, 

Măi haiduc oltean, 

Lunecau într’un rădvan 

Peste Olt odată. 

Nu mai sclifosi durere 

Măi ţigan borît! 

Că-mi strângi funia de gât 

Mi-i spre înviere! 

Vodă spune: «Tu Sultană, 

In genunchi îmi stai?» 

Ochii plâng şi’ntregul rai 
Plânge ca’n icoană. 

Dar ce crengi de lămâiţe 

Sau de meri domneşti, 
înfloresc pe la fereşti? 

Crengi sau jupâniţe? 

«Vrei de mire lotru mare 

Vrei din laţ să-l scot» 

Ochii cer şi cerul tot 

Cere’n ei iertare. 

Limpezime, tinereţe, 

Cum mai poţi sa râzi, 

Când stă Iancu între gâzi 

Tuciurii la feţe? 

«Doamne, blând Vlădica spune. 
Os eşti de Voievozi. 

Si eşti liber să slobozi, 

Pentru iertăciune. 

Frăgezime de fecioară, 

Cum mai legeni crăngi, 

Când stă Iancu între spăngi 

Pregătit să moară? 

Pune-ţi, Doamne, mila’n faptă 
Pravila din moşi 

Dacă stai să o descoşi 

Tare-i înţeleaptă. 





Căci ea cere izbăvire 
De osândă grea. 

Fată de boier de-1 vrea 
Pe haiduc de mire. 

Azi la curtea ta s’alege 
Crinul prea curat, 

De osândă şi păcat 
Lotrul să-l dezlege. 

Iartă-1 că şi-a pus deoparte 
Scule şi nărav! 
Vodă’nghiaţă râs gângav 
Pe-un obraz de moarte. 

Si atunci mulţimea cade 
In genunchi tunând 
«O Măria Ta, fii blând, 
Iartă şi sloboade». 

Vodă dă porunci şi geme. 
Gâzii sar ’napoi. 

Arnăuţi în fuste noi 
Bombăne blesteme. 

Gloata’n vuiet se ridică. 
Peste ea domol 
Scrie cruci de aur gol 
Mâna de Vlădică. 

Iară ochii de-altădată, 
Ochii din rădvan, 

Râd acum haiduc oltean 
Cu lumina toată. 

IV 


Roihii se împlântă 
Codrului afund 
Surugiul cântă, 
Frunzele-i răspund. 

Cât de lung drumeagul 
Pentru roibi şi roţi, 
Patrafir tot fagul, 
Steme ulmii toţi. 

Cât de ’nalt arţarul 
Cu frunzişu’n zbor. 
Smirnă tot stejarul 
Pentru nunta lor. 

Hei, frânghie cruntă, 
Caută-ţi alţi furi 
Albul drum de nuntă 
Zboară prin păduri. 


De sub comănacul 
Merilor bătrâni 
Râde’n zări conacul 
Aşteptând stăpâni. 


Unde duci cu tine 
Mire năzdrăvan, 
Stelele senine. 
Ochii din rădvan? 

Surugiul mână, 
Frunzele nu tac, 
Şoapta ce-i îngână, 

’I murmur de copac. 

Par’că se aude. 

Teiu-i face semn 
Iancu nu răspunde 
La cumplit îndemn. 

Ca să nu audă 
Glasul cenuşiu, 
Suduie cu ciudă: 
«Mână surugiu». 

((Mireasa mea, du-mă 
Raiului tău sfânt, 
Simt că mă sugrumă 
Crengile în vânt» 

Lunecai odată 
Peste Olt ca’n vis; 

Tu erai, sau toată 
Floarea de narcis? 

Cu ce dulci omături 
îngerii te-au scris? 
Azi îmi şezi alături 
Dar îmi pari tot vis»! 

Iar şi iar îl strigă 
Ulmul nimănui. 
Iancului i-e frică 
De chemarea lui. 


Ca să nu audă 
Ia un bici acum 
Şi dă şfichi şi nu dă 
Roibilor de fum. 

«Dulcea mea mireasă, 
Fragedul meu rai, 
Cupă-aş vrea la masă, 
Gura ta să-mi dai». 

Iar şi iar îl cheamă 
Paltin şi gorun 
Iancului i-e teamă 
Par’că de ce spun. 

((Dragostea mea dragă 
Smulge-mă de-aici» 
Codrul iar se roagă, 
Iancu iar dă bici. 

Şi cum geme ramul 
Cu frunziş de foc 
Par’că plânge neamul 
Fără de noroc. 


V 


Cine-a muls cu mâini blajine 
Calea laptelui pe cer, 

Căci şiştarul nopţii plin e, 
Nevăzutule oier? 

Cine-a scris luna, văpaie 
De vis dulce şi de dor, 

Unde îngeri-şi înmoaie 
Gingăşia gleznelor? 

Vin păduri de prin viroage, 
Codrul vine când pe brânci, 
Când pe coate să se roage 
Cu chemări tot mai adânci. 

La conac, sub geam, coboară 
Ca să-i murmure’n auz, 
Când cu plânset de vioară, 
Când cu geamăt de cobuz. 

«Dragoste alunecoasă, 

Ineluş învârtecuş, 

Cu frânghii de chiparoasă 
Mă legi straşnic de culcuş». 

Doarme Iancu vrajă mare 
Mângâiat de braţe moi, 
Geme codru, el tresare; 

II trag braţele’napoi. 

Doarme Iancu vrajă goală 
Pe ispite de omăt. 

Geme codrul, el se scoală, 

II trag braţele’ndărăt. 

Doarme Iancu vrajă dulce 
Pe fierbinte sân zbătut. 
Geme codrul, el se smulge; 
Braţe cad în aşternut. 


Jachiul, cuşma, ipingeaua 
Şi pistoalele’n şerpar; 

Intră’n grajd şi scoate şaua 
Scoate frâu şi armăsar. 

((Du-mă’n lumea mea cealaltă 
Murgule că nu mai pot» 
Murgu sare poarta’naltă 
Cu haiduc, cu dor, cu tot. 

Codrul ştie c’o să vină 
De la brusturi la bureţi, 

Din culcuş în vizuină, 

De la viezuri la mistreţi. 

Frasinii îi ies ’nainte 
Ca haiducii când cer pungi, 
Gata’s să-l binecuvinte 
Ulmii în odăjdii lungi. 

Peste liniştea pădurii 
Stele tinere îşi coc 
Bucuriile făpturii 
De ispită şi de foc. 

Pe tăcute căi răzleţe 
Murgul calcă paşi cuminţi. 
Iancu şueră-a tristeţe 
Din amare foi cu zimţi. 

((Jelui-m’aş că mi-e jale 
Jelui-m’aş dar n’am cui, 

Nici tăcutelor pistoale, 

Nici stins dorului cu pui. 

Jelui-m’aş numai ţie 
Codrule fără haiduci». 

Din adânc acum învie 
Umbre, şoapte şi năluci. 

Uite-aici oprişi caleaşca 
Unui pui de beizadea 
I-ai smuls ifosul şi teaşca 
Cu luceferii în ea. 

Uite-aici cârnişi serdarul 
Cam limbut, cam grecotei, 
Risipind pe’ntreg hotarul 
Potera-i de funigei. 

Cu rachiu de tescovină 
Te-ai spălat să nu te spurci, 
După ce-ai dat foc, la cină, 
Unui han cu nouă turci. 

Şi la foc de crengi uscate 
Te-ai jurat cam tot pe-aici, 

Să faci neamului dreptate 
Şi colibei de calici. 

Luna pe cărări se varsă 
Ca o baniţă de grâu; 

Pe sub fagi cu frunza’ntoarsă 
Lacrimi picură pe frâu. 

Cad pe şa şi cad pe coamă, 
Cad în iarbă strălucind, 
Când bănuţi mici de aramă, 
Când inele de argint. 


Lacrimile curg într’una, 
Curg pe coamă şi pe jos. 
Peste dealuri pare luna 
Cuşma altui Făt Frumos. 

Ce heruv şi-a spart ulciorul 
Sau cad stele în făget? 

Bate vântu’ncet ca dorul, 

Si ca jalea de încet. 

Bate vântul Carpatinul 
Duh amar de busuioc. 
Par’c’ar fi şi nu suspinul 
Neamului fără noroc. 

Bate vântu’nlăcrimatul 
Printre frunzele de nuc 
Par’c’ar fi şi nu oftatul 
Codrului fără haiduc. 




LA JUDECATA DIN URMĂ 


Gonit prin smârcuri imunde 
Asemeni unei bestii turbate; 

Cu tâmple găurite, cu orbite afunde, 
Cu muşcături de vânturi pe spate, 

Rupt ca un steag, cutropit de gangrena, 
Sfâşiat de bice ca furul, 

Aşa voi sosi la judecata supremă, 
Sângele meu să-ţi mânjească azurul. 

Clar vei luci sub zăpezi boreale, 

Vânăt de răni ţi-oi veni dinainte; 
Rece vei sta în cercul gloriei Tale; 

Eu ca durerea fi-voi fierbinte. 

Privirea Ta va fi spadă’ngheţată 
Când glasul tău din genune va creşte: 
-Omule, haide, vorbeşte. 

E marea ta judecată. 

Sleit voi cădea pe înaltele trepte, 

Pe buze c’un zâmbet de sânge inert: 
-Pentru toate rănile mele nedrepte 
Eu, Doamne, Te iert. 


96 


IMN MORŢILOR 


Morminte dragi, lumină vie, 
Sporite’ntruna, an de an, 

Noi v’auzim, curgând sub glie, 
Ca un şuvoi subpământean! 

* 

Aţi luminat cu jertfe sfinte 
Pământul, până’n temelii, 

Căci arde ţara de morminte, 
Cum arde cerul de făclii. 


Ascunse’n lut, ca o comoară. 
Morminte vechi, morminte noi, 
De vi se pierde urma-n ţară, 
Vă regăsim mereu în noi! 



De vi s’au smuls şi flori şi cruce 
Şi dacă locul, nu vi-1 ştim, 

Tot gândul nostru’n el v’aduce, 
îngenuncheri de heruvim. 

* 

Morţi sfinţi în temniţi şi prigoane. 
Morţi sfinţi în lupte şi furtuni. 

Noi am făcut din voi, icoane, 

Şi vă purtăm pe frunţi cununi. 


Nu plângem lacrimă de sânge. 

Ci ne mândrim cu-atâţi eroi 
Nu! Neamul nostru nu vă plânge, 
Ci se cuminecă prin voi. 

